Denda Ok Ber
1. Awinjo ka
denda ok ber kendo atuora matek. To gima duon’g madan’g anyisu en ni adwaro dhi
wuodha moro ma kata ng’ato ok adhigo.
2. Adhi mana
kenda ma kata Oyier (Dalmas) ok adhi go; kata jatichna ok adhigo.
3. To abiro
mana luwo dier nam ka.
Akia Gima Ochomou
4. Akia ni
an’go mochomou. Joka Jakobo to ne ochako chon, neok gichal kodu kama ma kata
awachonu to ulin’g alin’ga kama.
5. To yawa
chien’g moro wach nomwomu, koro eka unuchandru kendo unutem to ok ununyal.
6. To katho
sani to nomau ringra kendo nolal godo nono. To kokawa (ringra) to ibiro ng’ad
ng’uta oko.
7. (Ka otimore
kama) to enonegu ka koro ilara (ringra) kendo piny ka piny penjo gima onega.
8. To yawa, an
ka atho to kik atiek ndalo an’gwen kapok oyika, kata kaber to kik atiek ndalo
adek kapok oyik ringra. Ka atieko ndalo an’gwen to mano ukoso ne Nyasaye, kata
an bende.
Ji Duto Onyombi
9. Gima daher
mar nyisou (kendo) ema: ng’ato ka ng’ato onyombi. Kata in Bishop, kata Kadinar,
kata Padri, kata Papa Mtakatifu, chak chon inyombi.
10. Mano ok en
mana Injili, en Sheria.
11. Kapok ikendo
to kendi, to kaonge to kik isom Misa Mtakatifu.
12. Awacho kamoro
amora, kata Nairobi, Mombasa, Tanzania nyaka Kongo, kamoro amora ji onyombi.
13. Deacon kata
Toto Misa moti to ni en Toto Misa onge, ochak chon onyombi. Sheria.
14. Dhako to en
achiel maler kendo moriw godo arus (matrimonio) maler.
Weuru Laro Lowo
15. To gima achak
anyisue en ma: ng’at malaro lowo ochak chon owe gadier.
16. To ka in ema
ichielo chiel ma kata gweno ok kal, to ng’e ni inipur e polo kucho, makata
ichako puro mabor kaka yor Mombasa kucho to nyaka yor Dodoma, to ka iol to
chiethni ema ichamo, laki bende ohore malit.
Jachode Ok Adwar
17. Jachode,
jakaw mondji, adagi, yie unyombi yawa piny rach.
Lemuru Mathoth
18. Ka uyie
lemuru matek. Kata ituo to tem ilem.
19. Gimoro biro
timore ma nyaka nene ne pod ok otimore, to bende ok nochak otimre kendo, en
masira maduon’g moloyo.
20. To kech biro
malich. Ma (masani ni) to en midenyo maka otami okinyi to odhiambo to ichiemo.
21. To kech
(moro) biro malich ma Ja Legion Maria ma lemo kod adiera kende ema nokwo. Ka
ochopo Otieno to obiro (Ja Legion malemo kod adiera) po mana ni oyien’g.
22. Ne akonou ni
puonjreuru chamo pi (riyo kod yath) to udagi, mano wachu.
Utamoru Winjo Puonj
23. Awuoro gima
ochamou ma omiyo utamoru winjo puonj Nyasaye.
24. Ndalo ochopo
ma ng’at marach odonjo e kindu mopogo rombe kendo weche (maricho) wuok e kindu,
awuoro.
25. Jachiend
pogrruokni, ng’a mokele to an pok apogo ji? Opogo ji (rombe) koda.
26. Ng’at madwaro
Ukabila to mach ma iye.
27. Ja Ukabila en
Jachien. En emane okelo ukabila (pogrruok) e polo ema omiyo Mikael (Malaika
Maduon’g) nokedo kode motere e mach maoktho.
28. Omiyo jogi,
mopogore gi, gin jo Lusifer.
luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn swh_Latn hau_Latn luo_Latn luo_Latn luo_Latn sag_Latn luo_Latn luo_Latn hau_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn sag_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn cat_Latn luo_Latn luo_Latn luo_Latn luo_Latn